ترکیه بویوک ملت مجلسیده کودتا تشبثی تیکشیروو کمسیونی ایجاد ایتیلدی
بویوک ملت مجلسی چوکاتیده، فتح الله چی ترور تشکیلاتی موازی دولت ساختاری (فتو/PDY) تامانیدن 15 نچی جولای کیچه سی اویوشتیریلگن کودتا تشبثینی تیکشیروو کمسیونی ایجاد ایتیلدی. اوشبو پیشنهاد مجلس ده قبول بولیب اوترکن، پیشنهادنی امضا قیلگن عدالت و توسعه حزبی گروپ باشلیغی اورین باسری ایلک نور اینجه گوز، کوپ شیطانی بیر ترور تشکیلاتی بیلن دوچ قالینگن لیگینی معلوم قیلدی.
اینجه گوز اوروش جریانیده مجلس گه بمب آتیلمه گن لیگینی ، ترور تشکیلاتی نینگ آماج قرار بیرگن لیگینی معلوم قیلیب، جمهور رئیس رجب طیب ایردوغان نینگ کودتا تشبثی کیچه سی ملت نی میدانلرگه دعوت ایتگن لیگی نینگ " کودتا تشبثی" گه جهت بیرگن لیگینی اورغوله دی.
مذکور وکیل 17-25 نچی دسمبر حادثه لرینی بیر کودتا تشبثی ایکن لیگینی ایتگن لیکلرینی ایسلتیب، اولکه نینگ کیله جگی موضوع بحث بولگنده قنداغ بیردم لیک بولرلیگینی کورستگن بیر جریان یوز بیرگن لیگینی ایتدی.
جمهوریت خلق حزبی موغلا ملت وکیلی عمر سوحا آلدان هم، ایجاد ایتیله یاتگن کمسیون اعضالری نینگ هر حزب دن مساوی شکلده نماینده سی بولیشی کیره ک لیگینی قید ایتدی. آلدان انقره ده بیر باش قاره لاوچی اورین باسری نینگ اوز محافظ پولیسی تمانیدن امر آلگن لیگینی قید ایتیب، بونقه بیر ساختار بیلن دوچ کیلیب قالگن میز، دیدی.
ملیتچی حرکت حزبی موغلا ملت وکیلی محمد ایردوغان ایسه کیلیشوو و سوز بیانی فضاسی نینگ دوام ایتیشی کیره ک لیگی گه اشاره قیلدی.
خلق لرنینگ دموکراتیک حزبی استانبول ملت وکیلی جلال دوغان ایسه ایریم کودتالردن فرقلی بیر کودتا تشبثی بیلن دوچ کیلینگن لیگینی اورغولب، بو تشبث نینگ آماجی بیلن مدتی نینگ افشا ایتیلیشی اینگ مهم حادثه بوله دی، دیدی.
بیر نیچه کون جریانیده کمسیون نینگ اعضالری تعیین ایتیلیب، فعالیت گه باشله ییشی کوتیلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
